চৰকাৰী চাকৰি লাগে নেকি ? তিনিটা সন্তান থাকিলে নাপাব !\nHOME/ STATE/ KAMRUP METROPOLITAN/ASSAM GOVERNMENT NEW JOB POLICY\nPublished on: Jun 14, 2021, 6:32 PM IST\nঅসমত চৰকাৰী চাকৰি(Govt Job)ত নতুনকৈ নিযুক্তি দিয়াৰ ক্ষেত্ৰত এতিয়াৰে প্ৰযোজ্য হ'ব জনসংখ্যা নীতি । দুটাতকৈ অধিক সন্তান থকা কোনো দম্পতীক চৰকাৰী চাকৰি নিদিবলৈ সিদ্ধান্ত গ্ৰহণ কৰিছে কেবিনেটে ।\nগুৱাহাটী, ১৪ জুনঃ দুটাতকৈ অধিক সন্তান থকা দম্পতীয়ে এতিয়াৰে পৰা আৰু চৰকাৰী চাকৰি(Govt Job) নাপাব । কিয়নো, ডঃ হিমন্ত বিশ্ব শৰ্মা(Dr. Himanta Biswa Sarma) নেতৃত্বাধীন চৰকাৰখনে নতুন নিযুক্তিৰ ক্ষেত্ৰত প্ৰৱৰ্তন কৰিব জনসংখ্যা নীতি । মুখ্যমন্ত্ৰী ডঃ শৰ্মাই ইতিমধ্যে বাৰম্বাৰ ঘোষণা কৰিছে যে এই বছৰৰ ভিতৰতে এক লাখ নতুন নিযুক্তি দিব তেওঁৰ চৰকাৰে । ইতিমধ্যে বিভিন্ন বিভাগত নতুন নিযুক্তিৰ প্ৰক্ৰিয়াও আৰম্ভ হৈছে ।\nকিন্তু এই সকলো নতুন নিযুক্তি হ'ব জনসংখ্যা নীতি মানি চলিহে । দিছপুৰৰ নতুন চৰকাৰৰ এক সূত্ৰই ই টিভি ভাৰতক জনোৱা মতে, ইতিমধ্যে ৰাজ্যিক কেবিনেটেও এই সিদ্ধান্ত গ্ৰহণ কৰিছে যে, নতুন নিযুক্তিৰ ক্ষেত্ৰত জনসংখ্যা নীতি কঠোৰভাবে মানি চলা হব ।\nনতুনকৈ নিযুক্তি দিয়াৰ ক্ষেত্ৰত এতিয়াৰে প্ৰযোজ্য হ'ব জনসংখ্যা নীতি\nদুটাতকৈ অধিক সন্তান থকা কোনো দম্পতীক চৰকাৰী চাকৰি নিদিবলৈ সিদ্ধান্ত গ্ৰহণ কৰিছে কেবিনেটে । সেই অনুসৰি এতিয়াৰে পৰা নতুন নিযুক্তিৰ বাবে বিজ্ঞাপন প্ৰকাশ পোৱাৰ পিছত যিসকলে আবেদন জনাব তেওঁলোকে আবেদনৰ লগত এখন শপতনামাও গাঠি দিব লাগিব ।\nশপতনামাত উল্লেখ কৰিব লাগিব যদিহে বিবাহিত তেন্তে সন্তানৰ সংখ্যা কিমান সেই তথ্য । পূৰ্বৰ সোণোৱাল কেবিনেটে বিগত অক্টোবৰ মাহত এই সিদ্ধান্তত অনুমোদন জনাই থৈছে । ডঃ শৰ্মা চৰকাৰে কেৱল কেবিনেটৰ সেই সিদ্ধান্ত কাৰ্যকৰীহে কৰিবলৈ ওলাইছে ।\nস্মৰ্তব্য যে, বিগত বৰ্ষত বিভিন্ন বিভাগত ৰাজ্য চৰকাৰে প্ৰায় ৫০ হাজাৰ নতুন নিযুক্তি দিছিল যদিও কোনো নিযুক্তি প্ৰক্ৰিয়াতেই জনসংখ্যা নীতি কাৰ্যকৰী কৰা হোৱা নাছিল । কেৱল সচিবালয়ৰ ২০০টা পদৰ ক্ষেত্ৰতহে এই নিয়ম প্ৰযোজ্য কৰা হৈছিল তদানীন্তন মুখ্য সচিব কুমাৰ সঞ্জয় কৃষ্ণৰ নিৰ্দেশত । অৱশ্যে এই ২০০টা পদৰ বাবে কেৱল লিখিত পৰীক্ষা অনুষ্ঠিত হোৱাৰ বাহিৰে এই পৰ্যন্ত আন একোৱেই আগবঢ়া নাই ।\nলগতে পঢ়কঃকাগজ কল নিলামৰ পিছত মাটি আমাক ঘূৰাই লাগিবঃ কোনে কলে ?
